Rachida BEN SIDHOUM deg ungal-is tewwi-d ɣef talsa, d asentel iḥuzan akk timettiyin d umaḍal s umata, d asentel yeddren di yal tallit, d win ara yeddren i lebda acku yeɛna amdan d wayen i t-yessemgirden ɣef wayen akk i d-yexleq Rebbi. Tamarut twehha ɣer kra n temsal deg ungal-is ahat drus n yimyura i iwehhan ɣer-sent, d tid yeɛnan talsa d wamek i d-tban di tamurt n leqbayel d tmurt n lezzayer s umata, ahat d yiwet si ssebba-t iyi-ǧǧan ad t-ferneɣ imi dayen i d-yellan d amaynut, ɣas ma wwin-d fell-as maca s wudem arusrid, neɣ d abdar i d-yettwabder, ur yettwaxdem ara s waṭas.